**Manuál k vyplneniu harmonogramu športovej prípravy športovca zaradeného do zoznamu športovcov top tímu v roku 2024**

**1. Zásady čerpania**

V súvislosti s čerpaním príspevku športovcom podľa zoznamu športovcov top tímu (ďalej len „Príspevok“) podľa čl. 5 ods. 6 zmluvy o podpore národného športového projektu v danom roku sa za oprávnené použitie Príspevku považuje len ten výdavok, ktorý je:

* v letných športoch uhradený v období od 1. januára do 31. decembra 2024,
* v zimných športoch od 1. apríla do 31. decembra 2024; v prípade výdavkov uhradených zo splátky Príspevku, poskytnutej po 31. júli 2024, do 31. marca 2025 (to neplatí pre mzdy, platy, služobné príjmy a ostatné osobné vyrovnania a odmeny vyplácané na základe dohôd o prácach vykonávaných mimo pracovného pomeru, ktoré sa považujú za oprávnené, ak sú viazané k obdobiu do 31.12.2024 a zároveň sú uhradené do 28. februára 2025), v odôvodnených prípadoch po schválení Komisie pre oponentúry harmonogramov športovej prípravy (ďalej len „komisia“) od 1. januára 2024.

**Prijímateľ je povinný použiť Príspevok výlučne na účel zabezpečenia prípravy jednotlivých športovcov podľa zoznamu športovcov top tímu a ich účasti na významnej súťaži v súlade so schváleným harmonogramom športovej prípravy športovca (ďalej len „HŠP“).** HŠP bude slúžiť ako základný dokument ku kontrole vyúčtovania poskytnutých finančných prostriedkov v roku 2024.

**2. Ako vyplniť HŠP**

**Všeobecné informácie**

* Príspevok sa prioritne využíva na športovú prípravu, primárne na tréningové pobyty pred vrcholnými podujatiami,
* výdavky na účasť na vrcholných podujatiach sú hradené z rozpočtu príslušného športového zväzu (uvedené neplatí pre národné športové organizácie zastrešujúce zdravotne znevýhodnených športovcov), v mimoriadnej situácii a na základe žiadosti je možné udeliť výnimku na preplatenie takýchto výdavkov na vrcholné podujatia zo zdroja Team Slovakia na základe schválenia v HŠP,
* položky na podujatia v HŠP musia byť detailne rozpísané aj na športovca aj na členov realizačného tímu (ďalej len „RT“),
1. športovec: doprava, pohonné hmoty; ubytovanie, stravné, atď.,
2. RT: doprava, pohonné hmoty; ubytovanie, stravné, atď.,
3. prenájmy,
4. regenerácia, atď.
* členovia RT, ktorých služby a výdavky spojené s ich činnosťou počas prípravy športovca majú byť hradené zo zdrojov Team Slovakia, musia byť registrovaní ako športoví odborníci v Informačnom systéme športu ([h](https://sport.iedu.sk/)ttps://sport.iedu.sk) s odbornou spôsobilosťou na funkciu, ktorú budú v RT vykonávať,
* neodporúča sa, aby bola jedna akcia v súlade s HŠP financovaná z viacerých zdrojov (Team Slovakia, národný športový zväz/organizácia, rezortné športové stredisko),
* **posledný schválený HŠP bude slúžiť ako podklad ku kontrole vyúčtovania poskytnutých finančných prostriedkov**, preto bude musieť byť v súlade s účtovnými dokladmi predloženými Ministerstvu cestovnému ruchu a športu SR za podujatia hradené zo zdroja Team Slovakia.

**Hárok Kalendár**

* v kalendári použite farby v legende na odlíšenie tréningových pobytov, pretekov a vrcholných podujatí,
* nezabudnite naplánovať funkčnú diagnostiku a raz za rok preventívnu lekársku prehliadku u telovýchovného lekára,
* v kalendári vyberte dva bežné tréningové týždne, v ktorých detailne rozpíšete počet a rozsah tréningových jednotiek (ďalej len „TJ“) zameraných na špeciálnu prípravu, kondičnú prípravu a regeneráciu v dvoch fázach sezóny (vždy jeden vzorový týždeň):
1. hlavné prípravné obdobie,
2. súťažné obdobie.

**Hárok HŠP (harmonogram športovej prípravy)**

* plánovanie financovania sa zapisuje chronologicky od januára do decembra 2024 (v zimných športoch od apríla 2024 do marca 2025),
* do dátumov podujatia započítajte aj cestovné dni,
* v prvom stĺpci (žltý stĺpec) sú vyjadrené celkové optimálne náklady na zabezpečenie celej sezóny daného športovca,
* jednotlivé sumy celkových nákladov z 1. stĺpca následne rozpíšte do zdrojov financovania (Team Slovakia, národný športový zväz/organizácia, rezortné športové stredisko, vlastné zdroje - partneri vrátane bártrového plnenia, ktoré identifikujte, sponzori, rodičia), nepokryté výdaje.

**Hárok ZŠP (zabezpečenie športovej prípravy)**

Položky v ZŠP musia byť **detailne rozpísané**:

1. výživové doplnky hradené z Team Slovakia musia byť certifikované a schválené oficiálnym lekárom národného športového zväzu/organizácie alebo rezortného športového strediska do položiek, napr. vitamíny a minerály, proteíny atď., Uveďte počty a dodávateľa doplnkovej výživy.
2. športový materiál - konkrétne položky, počet a sumy na náradie a náčinie,
3. športové oblečenie, ktoré nie je súčasťou oblečenia reprezentácie SR, podľa druhu, napr. tepláková súprava, tenisky, nepremokavé oblečenie atď. Uveďte počet nakupovaných položiek,
4. celoročné poistenie,
5. celoročné prenájmy športovej infraštruktúry nevyhnutnej na zabezpečenie tréningového procesu,
6. regeneračné procedúry, sauna, masáže atď.

Požiadavky na celosezónne/celoročné financovanie podporného tímu (odmeny):

1. kondičný tréner,
2. fyzioterapeut,
3. športový psychológ,
4. sparingpartner (len pre úpolové športy),
5. ďalší člen RT (konkretizujte).

**Hárok Protokol**

* v hlavičke protokolu treba vyplniť každú kolónku, nezabudnite na výkonnostný cieľ na rok 2024,
* v P-1 krátke zhodnotenie uplynulej sezóny a vysvetlenie systému postupu na vrcholné podujatie v novej sezóne,
* v P-2 vymenujte potreby materiálneho vybavenia (náradie a náčinie) v danom športe,
* v P-3 a P-4 vyjadrite v počtoch hodín hlavné TJ, kondičnú prípravu, kompenzačný tréning a aktívnu regeneráciu v celoročnom tréningovom cykle a základnom tréningovom mikrocykle, popíšte hlavné tréningové prostriedky a metódy pri jednotlivých typoch tréningov,
* v P-5 popíšte dietologický režim športovca, spôsob nastavenia a uveďte meno spolupracujúceho odborníka,
* v P-6 zhodnoťte zdravotný stav športovca, vymenujte lekárov dohliadajúcich na zdravotný stav športovca, uveďte, kde športovec vykonáva funkčnú diagnostiku a koľkokrát ročne,
* v P-7 uveďte potrebu individuálnej spolupráce s psychológom, meno spolupracujúceho odborníka a opíšte efekt tejto spolupráce,
* v P-8 uveďte základné batérie testov a analýzy údajov s cieľom rastu výkonnosti športovca,
* v P-11 popíšte spôsoby regenerácie a rehabilitácie v jednotlivých fázach sezóny.

**HŠP + ZŠP**

* Príspevok zo zdroja Team Slovakia je fixný pre každého športovca na základe jeho dosiahnutého výsledku a v súlade so schválenými kritériami,
* Príspevok nesmie byť v súčte HŠP + ZŠP prekročený,
* odporúčané rozdelenie použitia Príspevku je 70% na HŠP a 30% na ZŠP,
* kapitálové výdavky požadované v rámci ZŠP musia byť jasne identifikované a v prípade schválenia uvedené v zmluve s Ministerstvom cestovného ruchu a športu SR.

**Dofinancovanie**

* **V prípade, ak má športovec nárok na dofinancovanie, tak je dôležité, aby boli položky a sumy zaznamenané v NEPOKRYTÝCH VÝDAVKOCH už v čase oponentúry.** Náklady z kolónky nepokryté výdaje vpíšte zároveň do príslušnej tabuľky (žltá tabuľka v hárku Protokol) a zoraďte ich podľa priorít. Podľa schválenej sumy dofinancovania sa preplatia položky z tabuľky podľa Vami určeného poradia priorít.



**3 - Aktualizácia schváleného HŠP**

**Úprava (žiadosť o zmenu) HŠP sa musí realizovať v reálnom čase, keď dôjde k zmene (zrušeniu účasti na podujatí alebo príprave atď.) oproti pôvodne schválenému HŠP.**

1. zmeny v schválených položkách HŠP, ktoré sa týkajú úpravy cien do výšky maximálne + 20%, odsúhlasujeme bez ohlásenia (stačí poslať na založenie) a pri finančnej kontrole zúčtovania jednotlivých akcií budeme tieto zmeny akceptovať,

2. zmeny HŠP, ktoré sú závažného charakteru (zrušenie tréningového pobytu, neúčasť na súťaži) s návrhom na zmenu účelu využitia Príspevku je potrebné nahlásiť upraveným HŠP s požiadavkou na konkrétnu zmenu účelu použitia už schváleného Príspevku pred dátumom konania takto upraveného podujatia. Aktualizácia HŠP bude predmetom opätovného schvaľovania HŠP komisiou Team Slovakia. Úpravy vyznačte v stĺpci Aktualizácia „dátum“.

3. HŠP sa považuje za korektný, ak je napočítaný nárok v súlade s výškou schválenej sumy zo zdroja Team Slovakia. Predložené účty v zdroji Team Slovakia sa musia zhodovať so schválenými položkami v HŠP/ZŠP po oponentúre, resp. po schválení jeho aktualizácie.

4. Zmeny v sumách/cenách do výšky 20% sú automaticky akceptované len v schválených položkách podujatí HŠP. Presun financií na podujatie/položku, ktoré nie je uvedené a odsúhlasené v HŠP t.j. Nové podujatie je zmena závažného charakteru a je nutné nahlásiť aktualizáciu a počkať na vyjadrenie komisie.

5. Komisia Team Slovakia požaduje, aby vždy pri aktualizácii boli zmeny napísané a vysvetlené aj v texte e-mailu so žiadosťou o aktualizáciu.

6. O aktualizácii HŠP musí byť informovaný aj príslušný národný športový zväz/národná športová organizácia. Komisia Team Slovakia môže národný športový zväz/národnú športovú organizáciu požiadať o stanovisko.

**7. Posledný termín na zaslanie aktualizácie na posúdenie komisii Team Slovakia je 30. november v príslušnom roku.**

Žiadosť o aktualizáciu zapísanú v HŠP (hárok HŠP a hárok ZŠP) a zdôvodnenú v príslušnom riadku sa posiela Ľubici Nemečkovej na adresu:

lubica.nemeckova@sportcenter.sk

Aktualizácia: február 2024